
1 straipsnis. 2 straipsnio pakeitimas
2 straipsnyje vietoj žodžių ‘’valstybinei statistikai’’ įrašyti žodžius ‘’oficialiąją statistiką tvarkančioms institucijoms ir įstaigoms’’ ir šį straipsnį išdėstyti taip:

‘’2 straipsnis. Įstatymo paskirtis
Buhalterinės apskaitos pagrindų įstatymas reglamentuoja įmonių ir organizacijų turto, nuosavybės, ūkinių procesų ir veiklos rezultatų bendruosius apskaitos principus ( įmonės besitęsiančios veiklos, apskaitos pastovumo, pajamų ir sąnaudų kaupimo). Buhalterinė apskaita turi būti organizuota taip, kad būtų teikiama laiku ir tiksli informacija mokesčius skaičiuojančioms tarnyboms, oficialiąją statistiką tvarkančioms institucijoms ir įstaigoms, savininkams, kreditoriams, komercinės veiklos partneriams ir garantuojamas ūkiniams komerciniams sandoriams informacinis pagrindas.’’


Skelbiu šį Lietuvos Respublikos Seimo priimtą įstatymą.

